Diari Oficial de la Generalitat Valenciana


Sumari del DOGV 3934, del 07-02-2001 (2001/797)

RESOLUCIÓ de 30 de novembre de 2000, de la Direcció General de Treball i Seguretat Laboral, per la qual es disposa el registre i la publicació del Conveni Col·lectiu de Manipulat i Envasament de Cítrics, Fruites i Hortalisses per a la Comunitat Valenciana per als anys 2000 al 2003 (Codi núm. 8000115).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3934

Data del DOGV
:   07-02-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/797


Data del document
:   30-11-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * agres
    * conveni col·lectiu
    * llegum
    * envasament
    * fruticultura
    * fruit

RESOLUCIÓ de 30 de novembre de 2000, de la Direcció General de Treball i Seguretat Laboral, per la qual es disposa el registre i la publicació del Conveni Col·lectiu de Manipulat i Envasament de Cítrics, Fruites i Hortalisses per a la Comunitat Valenciana per als anys 2000 al 2003 (Codi núm. 8000115). [2001/797]
  
Vist el text articulat del Conveni Col·lectiu de Manipulat i Envasament de Cítrics, Fruites i Hortalisses per a la Comunitat Valenciana, presentat davant d'aquesta Direcció General el dia 24 de novembre del 2000, signat en data 10 de novembre del 2000, d'una part per la representació empresarial, per l'Associació Interprofessional Comité de Gestió de Cítrics (AICGC) i per l'Associació Professional d'Empreses Cooperatives Agràries (APECA), i d'una altra, en representació dels treballadors, per la Federació de Treballadors de la Terra del País Valencià de UGT i la Federació Agroalimentària de CCOO, i de conformitat amb el que disposa l'art. 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig, sobre Registre i Depòsit de Convenis Col·lectius de Treball, aquesta Direcció General de Treball i Seguretat Laboral, conforme a les competències que té transferides segons Reial Decret 4105/82, de 29 de desembre,
  
Acorda
  
Primer
  
Ordenar la inscripció en el Registre de Convenis Col·lectius de Treball d'aquesta Direcció General, i el depòsit del text original del Conveni, amb notificació a la Comissió Negociadora.
  
Segon
  
Disposar la publicació en el Diari Oficial de la Generalitat Valenciana.
  
València, 30 de novembre de 2000.- El director general de Treball i Seguretat Social: Román Ceballos Sancho.
  
Conveni col·lectiu de manipulat i envasament de cítrics, fruites i hortalisses per a la Comunitat Valenciana, 2000-2003.
  
Article 1. Àmbit territorial
  
Les bases d'aquest Conveni seran d'aplicació a tot el territori de la Comunitat Valenciana.
  
Article 2. Àmbit funcional
  
Aquest Conveni Col·lectiu s'aplicarà a totes les empreses l'activitat de les quals consistisca en la selecció, manipulació i envasament de fruits cítrics per a comercialitzar-los en el mercat nacional o per a exportar-los. En l'àmbit funcional del Conveni quedaran incloses també les activitats de selecció, manipulació i envasament de fruites i hortalisses realitzades per les empreses l'activitat principal de les quals consistisca en el manipulat de cítrics. En el cas que s'efectuen les tres activitats de manipulat de cítrics, de fruites i d'hortalisses, s'entendrà que és majoritària l'activitat de cítrics quan ho siga respecte a les altres dues activitats preses cada una per separat.
  
Article 3. Àmbit personal
  
Aquest Conveni serà d'aplicació a tots els treballadors que presten els seus servicis laborals en les empreses incloses en els seus àmbits funcional i territorial, siga quina siga la modalitat del seu contracte de treball.
  
Article 4. Àmbit temporal
  
1. La vigència d'aquest Conveni Col·lectiu tindrà una duració de tres anys.
  
2. Els efectes del Conveni s'iniciaran el dia 1 de setembre del 2000, amb independència de la data en què es publique en el Diari Oficial de la Generalitat Valenciana (DOGV), excepte les excepcions previstes en aquest Conveni.
  
3. Si alguna de les parts negociadores no denuncia aquest Conveni Col·lectiu amb una antelació mínima de tres mesos respecte de la data del venciment, o de les seues possibles pròrrogues, el Conveni es prorrogarà per successius períodes anuals.
  
Article 5. Rendiments
  
1. A fi de millorar la productivitat de les empreses i amb això contribuir al manteniment del màxim volum d'ocupació, les empreses podran establir uns nivells de rendiment normals en les tasques bàsiques dels magatzems de manipulat i envasament, mitjançant acords amb els representants dels treballadors.
  
2. Els acords sobre rendiments en el treball a què puguen arribar les empreses i els representants dels seus treballadors, es faran per escrit. Una còpia de l'acord haurà de ser enviada per l'empresa, o pels representants del personal, a la Comissió Paritària per a l'aplicació i interpretació d'aquest Conveni Col·lectiu. A la vista del contingut de l'acord sobre rendiments laborals, la Comissió Paritària emetrà un dictamen respecte al seu ajust a les clàusules del Conveni Col·lectiu. En tot cas, qualsevol dels sindicats representats en la Comissió Paritària tindrà la facultat per a exercitar les accions legals que crega oportunes per a impugnar els acords amb què puguen estar disconformes.
  
Una vegada establit, el sistema tindrà caràcter provisional per un període de 30 dies perquè la Comissió Paritària comprove si els rendiments són abastables i responen als criteris que van determinar-ne la implantació.
  
3. Els rendiments mínims acordats per ambdues parts seran d'aplicació als treballadors. Per acord entre les empreses i els representants dels seus treballadors, es podran implantar sistemes de remuneració depenent del rendiment del treball.
  
Article 6. Comissió de rendiments mínims
  
Es crea una Comissió amb sis vocals empresaris i sis treballadors, que seran de lliure designació de la Comissió Paritària. La citada Comissió tindrà com a funcions les que es determinen en l'article anterior.
  
Article 7. Condicions econòmiques
  
1. Les retribucions pactades en aquest Conveni per a les distintes categories són les que figuren en les taules de salaris que com a annex s'uneixen a aquest text.
  
2. Per al personal del Grup III, el salari hora serà resultat de dividir el salari setmanal entre el nombre d'hores setmanals vigent.
  
3. Increment salarial: per al període comprés entre l'1 de setembre del 2000 i el 31 d'agost del 2001, els salaris previstos en aquest Conveni tindran un increment per a totes les categories del 4,2% sobre la taula salarial vigent fins al 31 d'agost del 2000.
  
En el segon any de vigència del Conveni (1/09/2001 a 31/08/2002), l'increment salarial sobre la taula resultant de l'aplicació del paràgraf anterior serà el de l'Índex de Preus al Consum (IPC) interanual publicat per l'Institut Nacional d'Estadística (INE) corresponent al període comprés entre l'1 de setembre del 2000 i el 31 d'agost del 2001, més un punt percentual (1%).
  
En el tercer any de vigència del Conveni (1/09/2002 a 31/08/2003) l'increment salarial sobre la taula resultant de l'aplicació del paràgraf anterior serà el de l'Índex de Preus al Consum (IPC) interanual publicat per l'Institut Nacional d'Estadística (INE) corresponent al període comprés entre l'1 de setembre del 2001 i el 31 d'agost del 2002, més un punt percentual (1%).
  
4. Clàusula d'actualització salarial: durant la vigència del aquest Conveni, aquesta clàusula no tindrà aplicació ja que els increments pactats queden referenciats a l'Índex de Preus al Consum (IPC) interanual publicat per l'Institut Nacional d'Estadística (INE).
  
5. Clàusula de garantia salarial: si alguna de les categories fixades en el aquest Conveni es quedara per davall del Salari Mínim Interprofessional (SMI), s'actualitzarà immediatament fins a aconseguir el 100% d'aquest.
  
6. En les retribucions del Grup III, en el salari dia s'hi inclouen tots els conceptes salarials que el treballador té dret, com ara salari base, gratificacions extraordinàries, vacances, diumenges i festius, participació en beneficis i la resta de parts proporcionals.
  
7. L'import de les gratificacions extraordinàries del mes de juliol i de Nadal seran de 30 dies del salari per als treballadors fixos, dels grups I, II, IV I V.
  
Article 8. Promoció i formació professional
  
1. Les empreses promouran la formació professional dels seus treballadors i concediran els permisos necessaris, no retribuïts, per a concórrer a exàmens, en el cas que els treballadors cursen estudis per a l'obtenció d'un títol acadèmic o professional oficialment reconegut.
  
2. Sempre que l'organització del treball ho permeta, es procedirà a l'adaptació de la jornada laboral per a possibilitar l'assistència dels treballadors a cursos de formació professional en matèries relacionades amb l'activitat que exercisquen en l'empresa.
  
3. Amb caràcter general, i en el cas que no siga imprescindible recórrer a la contractació de personal nou en l'empresa, els llocs de treball tendiran a cobrir-se amb treballadors de l'empresa mateix procedents dels nivells inferiors de cada grup professional.
  
4. Les promocions a llocs de treball de superior nivell professional, dins de l'empresa, es produiran en el marc de les facultats organitzatives de l'empresari, atenent a criteris com ara la formació, l'experiència professional i l'antiguitat del treballador.
  
Article 9. Categories professionals
  
1.Es mantenen les següents categories professionals:
  
A) Marcadors - recollidors
  
Per als corredors de fruita, es manté la categoria professional, amb la denominació de «Marcadors - recollidors », afegit al Grup 3 de la Reglamentació i la definició de la qual és la següent:
  
«Són les persones perites o pràctiques que al servici d'una empresa determinada, realitzen les operacions de contractació i compra de fruites amb destinació a la posterior manipulació als magatzems de l'empresa, i que coneixen perfectament les plantacions de tarongers, amb capacitat per a determinar la producció dels horts en raó de la seua simple apreciació personal, tant si el tracte es tanca amb l'agricultor requerint ulterior aprovació de l'empresari, com si es vincula a aquest sense necessitat de la dita aprovació.»
  
Aquest personal dedica la seua activitat, exclusivament, al servici de l'empresa durant la duració de la campanya, i realitza al mateix temps funcions connexes o complementàries, com ara l'ordenació del treball d'arreplegada, control de les quadrilles ordenant als capatassos d'aquestes els talls per a cobrir durant cada jornada i coordinant la funció d'arreplegada perquè al magatzem existisca constantment l'abastiment requerit a les necessitats de la comercialització: serà assimilat als encarregats de magatzem a efectes de Seguretat Social.
  
B) Conductor de carretó elevador mecànic
  
És la persona degudament capacitada i autoritzada per l'empresa, que té encomanada la conducció del carretó elevador mecànic i la conservació dels seus elements accessoris. Serà assimilada als fusters de la 1a tant a efectes de líquid per a percebre com a efectes de Seguretat Social.
  
C) Encarregat de màquines
  
És la persona a càrrec de la qual està el bon funcionament, entreteniment i conservació d'un tren de confecció, marca el ritme de treball, i té a càrrec seu la connexió i la desconnexió d'aquelles. Serà assimilada als fusters de 1a tant a efectes de la Seguretat Social com de liquide per a percebre.
  
D) Controlador d'entrades
  
És la persona a càrrec de la qual es troba el control de l'entrada de fruites al magatzem, la posterior classificació i el control de l'existència dels estocs de fruites al magatzem. Serà assimilada als fusters de 1a tant a efectes de líquid per a percebre com als de cotització a la Seguretat Social.
  
E) Controlador de càrrega i eixida
  
És la persona a càrrec de la qual es troba la classificació de les eixides i la distribució dels embarcaments. Serà assimilada als fusters de 1a tant a efectes de líquid per a percebre com als de cotització a la Seguretat Social.
  
F) Se suprimeix la categoria professional de peó, que queda assimilada a la de cabasser.
  
2.Comissió de categories professionals
  
Es crearà una comissió paritària composta per representants d'ambdues parts que elaborarà una proposta de revisió o reestudi de les categories que s'haurien de preveure en el Conveni.
  
Aquesta Comissió es reunirà almenys una vegada al mes, haurà de concloure els seus treballs durant el primer any de vigència del Conveni i entregar les seues conclusions a la Comissió Negociadora per a la signatura definitiva.
  
Article 10. Vacances
  
El personal fix dels grups I, II i IV afectats per aquest Conveni tindrà dret a 30 dies naturals de vacances anuals, retribuïdes, sempre que la seua antiguitat en l'empresa siga igual o superior a un any.
  
A més dels dies que com a festius figuren en el Calendari Laboral, en les festivitats de Setmana Santa per al personal fix seran dies de vacances el Dissabte Sant i el dilluns següent al Diumenge de Resurrecció; en canvi es treballarà el dimarts dia complet.
  
Article 11. Jornada laboral
  
1. La jornada laboral ordinària anual serà de 1.818 hores de treball efectiu.
  
2. La jornada laboral ordinària setmanal serà de 40 hores. La distribució setmanal serà de 8 hores diàries de dilluns a divendres.
  
3. Aquelles empreses que acorden amb els representants dels seus treballadors, o, si no n'hi ha, amb els sindicats que signen aquest Conveni Col·lectiu, una distribució diària diferent de huit hores al dia, hauran de reflectir-ho de forma clara al corresponent cartell horari.
  
4. A l'entrada en vigor d'aquest Conveni es determinarà el dia de descans setmanal en aquelles empreses que tingueren pactada amb anterioritat una setmana laboral de dilluns a dissabte. En defecte d'aquesta determinació, el dia de descans entre aquelles sis jornades serà el dimecres.
  
Article 12. Comissió Paritària de Vigilància
  
Les parts deliberants acorden crear la Comissió Paritària de Vigilància d'aquest Conveni com a òrgan d'interpretació, conciliació obligatòria i vigilància del seu compliment.
  
Article 13. Funció de la Comissió
  
1. Interpretació autèntica del Conveni i, si és procedent, emissió del preceptiu informe previ al plantejament de qualsevol conflicte col·lectiu.
  
2. Arbitratge dels problemes o qüestions que els siguen sotmesos per les parts o en els indicats concretament en aquest text.
  
Especialment coneixerà dels problemes que puguen plantejar en relació amb l'aplicació de determinats centres de treball de la Llei de Jornada Màxima Legal, a petició de qualsevol de les parts, tot dictant laude que resolga l'assumpte plantejat. Si aquest no és acatat per les parts, la Comissió elevarà l'expedient a l'autoritat competent a fi que li servisca d'antecedent per a la resolució que procedisca.
  
Igualment haurà de substanciar les reclamacions que davant de la Comissió puga formular qualsevol productor en relació amb la seua classificació professional o sistema d'ascens vigent, i resoldrà mitjançant laude el que crega just.
  
3. Conciliació obligatòria, davant de la Comissió Paritària prèvia al plantejament de qualsevol conflicte col·lectiu.
  
4. Vigilància del compliment del que pacta.
  
5. Estudi de l'evolució de les relacions entre la parts contractants, donant especial importància a la classificació del personal per la seua responsabilitat, capacitació i esforç.
  
La Comissió vetlarà perquè les empreses i els treballadors es troben afiliats i cotitzen a la Seguretat Social realitzant els tràmits necessaris perquè en els magatzems tots els productors i les empreses complisquen les obligacions imposades per les disposicions sobre Seguretat Social.
  
6. L'estudi i l'aprovació si és procedent, de les mesures proposades per la Comissió de Rendiment que tinga com a finalitat la millora d'aquells.
  
7. Assumir l'obligació de dirimir aquelles situacions que puguen crear-se en la posada en pràctica per a l'aplicació de l'antiguitat amb anterioritat a l'1 de novembre de 1975, i les que pogueren plantejar-se a partir de la citada data.
  
8. La resta d'activitats que tendisquen a la major eficàcia pràctica del Conveni.
  
Article 14. Activitats de la Comissió Paritària
  
Les funcions i activitats que té atribuïdes la Comissió Paritària de Vigilància exigeixen acomplir inexcusablement el tràmit de conciliació prèvia davant d'aquesta, en tots els problemes col·lectius que puguen plantejar-se, especialment els de conflicte col·lectiu, i caldrà emetre el preceptiu informe si no n'hi acord.
  
En cas de dubte, la Comissió elevarà consulta a l'autoritat laboral.
  
Article 15. Domicili de la Comissió Paritària de Vigilància
  
La Comissió Paritària de Vigilància tindrà el seu domicili, indistintament, en la Secretaria de la Comissió. Per part Empresarial, l'AICGC, amb seu social a Monges de Santa Caterina, 8-4a de València i APECA, amb seu social a Cavallers, 26 de València; i per part dels Sindicats, UGT-FTT c/ Arquitecte Mora, 7-2é de València i la Federació Agroalimentària de CC.OO. Pl/ Nàpols i Sicília, 5-2é de València.
  
Article 16. Composició de la Comissió Paritària de Vigilància
  
La Comissió Paritària es compondrà de 10 membres titulars i 10 suplents. Seran designats cinc membres titulars i cinc suplents, respectivament, per cada una de les dues parts, empresarial i sindical, que signen aquest Conveni Col·lectiu. Els vocals elegiran entre ells a qui haja de realitzar les funcions de secretari en cada reunió. Podran assistir a les reunions assessors sense dret a vot.
  
Article 17. Del president i secretari
  
El presidenta i el secretari de la Comissió seran els que aquesta designe entre els seus membres.
  
Article 18. Dels membres de la Comissió
  
Els membres empresaris i treballadorss seran elegits per les respectives organitzacions.
  
Article 19. Dels assessors
  
Els assessors jurídics seran designats lliurement per les representacions respectives.
  
Article 20. Creació de comissions comarcals i locals
  
Amb estricta dependència de la Comissió Paritària, que podrà delegar totes o part de les seues funcions, es crea a les localitats on hi haja magatzems de taronja i es demane la seua necessitat, les comissions paritàries comarcals o locals que siguen necessàries per al millor compliment dels fins del Conveni.
  
Article 21. Composició de comissions comarcals i locals
  
Les comissions comarcals o locals es compondran de huit vocals (quatre per cada part), nomenats en la mateixa forma que s'assenyala per a la Comissió Paritària.
  
Article 22. Presidència i Secretaria
  
La Presidència i Secretaria d'aquestes comissions paritàries recauran en les persones que elegisquen els vocals designats.
  
Article 23. Premi antiguitat
  
A) Preàmbul: en aclariment del que disposa aquest article, les parts fan constar el següent:
  
1. L'1 de setembre de 1997 va quedar suprimit el complement personal d'antiguitat que amb la denominació «plus d'antiguitat» es regulava en l'article del mateix número del Conveni Col·lectiu vigent fins al 31 d'agost de 1997. A partir de la data mencionada, ja no es genera dret al citat plus d'antiguitat, ni els treballadors que en la citada data prestaven els seus servicis en les empreses del sector de manipulat de cítrics ni els treballadors que van ser contractats, per primera vegada, amb posterioritat a aquesta data.
  
2. Els treballadors mantenen el dret a percebre, o a continuar percebent, els imports corresponents a antiguitat que per aquest concepte salarial els corresponia cobrar a 1 de setembre de 1997. Igualment mantenen el percentatge per quinquennis a què tenien dret a la indicada data de l'1 de setembre de 1997.
  
3. Els treballadors fixos i fixos-discontinus que a l'1 de setembre de 1997 tingueren adquirits des d'un fins a quatre anys d'antiguitat ?en aplicació d'allò que s'ha regulat fins llavors pel Conveni en aquesta matèria?, tindran dret a percebre, per tota la duració de la seua relació laboral amb l'empresa, un 1,67% del salari hora professional per cada any d'antiguitat adquirit dins de les quatre temporades immediatament anteriors a la campanya 1997/98; aquells treballadors que hagueren estat cobrant el plus d'antiguitat calculant el percentatge sobre el salari bàsic, percebran el concepte salarial a què es refereix aquest article aplicant el tant per cent que corresponga sobre el salari bàsic, quan es tracte d'empreses que no hagen pagat el plus d'antiguitat a 1 de setembre de 1997. El concepte previst en aquest apartat es pagarà sobre el salari-hora professional.
  
4. L'import o el percentatge previst en el punt anterior se sumarà al que, si és procedent, ja estigueren percebent per concepte d'antiguitat els treballadors, i l'import conjunt quedarà consolidat com un complement salarial ad personam. Aquest complement retributiu tindrà una duració indefinida, i la quantia, que no serà absorbible ni compensable, s'actualitzarà amb els mateixos increments percentuals que experimente el salari en el futur.
  
5. El referit complement salarial que llavors es va extingir serà reflectit en els rebuts de salaris amb la denominació de «complement d'antiguitat consolidada».
  
6. Aquest pacte respecta allò que s'ha disposat sobre el plus d'antiguitat en l'Acord de Substitució de la Reglamentació de Treball del Manipulat de Cítrics, atés que l'article 21 remet, amb caràcter prioritari i excloent, la regulació d'aquest complement salarial personal a la negociació col·lectiva d'àmbit territorial inferior a l'estatal.
  
7. En l'annex a la taula salarial del Conveni vigent fins al 31 d'agost del 2000, hi figuraven els imports concrets de plus d'antiguitat derivats de l'aplicació del punt 3 d'aquest preàmbul que corresponen, des d'un fins a quatre anys d'antiguitat, per a cada una de les categories professionals.
  
B) Les quantitats resultants de l'aplicació del que disposa l'apartat A) d'aquest article constitueixen un complement personal de cadascun dels treballadors que van tenir i tenen dret a percebre el «complement d'antiguitat consolidada». El citat complement s'incrementarà en el mateix percentatge que el salari-hora professional vigent en cada moment i no serà absorbible ni compensable amb qualsevol altra meritació salarial.
  
Article 24. Llicència per matrimoni
  
Si durant el transcurs de la campanya contrau matrimoni l'home o dona treballador fix-discontinu o de temporada, hi valdrà, quant a permisos, a el que regula l'art. 37.3, apartat A) de l'Estatut dels Treballadors.
  
Article 25. Salari hora professional
  
El salari-hora professional dels treballadors afectats per aquest Conveni és l'inclòs, sota aquesta denominació en la corresponent columna de les taules salarials aprovades per al Grup III, i en la columna de les aprovades per als grups I, II, IV i V.
  
El salari-hora professional incrementat amb el complement ad personam corresponent a cada productor derivat de la supressió del plus d'antiguitat segons el que preveu l'article 23 d'aquest Conveni Col·lectiu, servirà com a base per a calcular el valor de l'hora extraordinària que s'haja de pagar a cadascun.
  
Article 26. Lliscament horari
  
Les hores de treball efectiu que es realitzen fora de l'horari fixat en cada empresa, però sense haver esgotat la jornada ordinària, ben siga en còmput diari o setmanal, seran retribuïdes amb el salari-hora professional més el complement ad personam corresponent a cada productor derivat de la supressió del plus d'antiguitat, segons el que preveu l'article 23 d'aquest Conveni Col·lectiu, incrementat tot això amb el 75%. El citat increment figurarà en els rebuts oficials de salaris sota la denominació de «complement de lliscament horari».
  
No obstant això, i com que les citades hores serien efectuades fora de l'horari establit en cada empresa, la realització serà per ordre d'antiguitat en cada categoria o especialitat, i voluntària per al treballador, i no tindrà en cap cas la consideració d'hores extraordinàries.
  
Article 27. Absorbibilitat
  
Qualsevol augment que es produïsca haurà de tenir-se en compte per a ser absorbit durant la vigència d'aquest Conveni.
  
Article 28. Garanties personals
  
Es respectaran les condicions individuals més beneficioses que el personal afectat per aquest Conveni estiga gaudint en l'actualitat.
  
Article 29. Seguretat i salut laboral
  
1. Els delegats de Prevenció exerciran les seues funcions a càrrec del crèdit d'hores mensuals que els corresponga en la seua condició de membres del comité d'Empresa o delegats de Personal.
  
2. No obstant la regla general abans expressada, no s'imputarà al citat crèdit horari mensual el temps dedicat a:
  
a) Les reunions del Comité de Seguretat i Salut.
  
b) Les reunions convocades per l'empresa en matèria de prevenció de riscos.
  
c) Acompanyar els tècnics en les avaluacions de caràcter preventiu del medi ambient de treball, i els inspectors de Treball en les visites i verificacions que realitzen als centres de treball, per a comprovar el compliment de la normativa sobre prevenció de riscos laborals.
  
d) Ser informats per l'empresa sobre els danys produïts en la salut dels treballadors, una vegada que l'empresa n'haja tingut coneixement.
  
Article 30. Canvi de torn i lloc de treball
  
Tindran dret a canvi de torn i lloc de treball les treballadores que estiguen en període de gestació, sense pèrdua de la seua retribució salarial.
  
Article 31. Horaris
  
Les empreses estan obligades a emplenar l'horari de treball.
  
Article 32. Cotitzacions a la Seguretat Social
  
Als efectes de cotització, siga quin siga el nombre d'hores que es treballe diàriament, la base de cotització tindrà almenys la quantia mínima que estiga vigent en cada moment, sense perjudici de les contractacions a temps parcial.
  
Quant a la part proporcional per a afegir als dies treballats, hi valdrà el que disposa l'Ordre Ministerial de 30 de maig de 1991.
  
Article 33.Nòmines
  
És obligació de l'empresa estendre tots els mesos els rebuts individuals justificatius del pagament del salari en dos exemplars, amb subjecció al model oficial aprovat per a això pel Ministeri de Treball, amb el lliurament d'un exemplar al treballador en el moment de fer efectiu el seu salari i arxivant l'altre exemplar en l'empresa, aquestos dos exemplars signats per cada interessat i segellats per l'empresa.
  
Article 34. Lloc per a anuncis
  
Les empreses facilitaran a les diferents organitzacions sindicals lloc adequat, dins dels centres de treball, per a col·locar els butlletins d'informació i propaganda de cada sindicat amb implantació en l'empresa.
  
Article 35. Vinculació a normes
  
Per a allò no disposat en aquest Conveni Col·lectiu, hi serà d'aplicació l'Acord de Substitució de la Reglamentació Nacional de Treball del Manipulat d'Agres, subscrit en data 3-7-1997.
  
Article 36. Passe d'eventuals a fixos-discontinus
  
1. Els treballadors eventuals passaran a la condició de fixos-discontinus quan hagen realitzat dues campanyes de 30 dies de treball com a mínim en cítrics o 20 dies de treball com a mínim en fruites i hortalisses; quan no s'haja arribat als 30 o 20 dies en una campanya, tindran la preferència per a ser contractats, sense pèrdua de la condició d'eventual.
  
2. Quan un treballador preste els seus servicis durant una campanya de manipulat de cítrics amb l'assiduïtat de la mitjana corresponent a la tercera part dels treballadors fixos-discontinus de l'empresa de menor antiguitat, i sempre que en la citada campanya haguera treballat efectivament durant un mínim de 60 dies, tindrà la condició de treballador fix-discontinu en la següent campanya.
  
Article 37. Garanties sobre ordenació del treball
  
La regulació de l'ordenació del treball s'ajustarà a les següents regles:
  
a) No contractar eventuals mentre hi haja fixos-discontinus sense avisar.
  
b) No fer hores extraordinàries els fixos-discontinus mentre romanguen sense avisar d'altres d'igual condició.
  
c) Avisar per ordre d'antiguitat, dins de cada categoria professional, i donar d'alta a mesura que es necessite fins que es puga esgotar la jornada, i quan no siga possible donar treball durant sis dies en dues setmanes seguides o quinze dies en el període d'un mes, es prescindirà obligatòriament del personal de menor antiguitat, amb baixa automàtica en la Seguretat Social, per disminució del producte, entenent-se que el treballador manca d'ocupació efectiva als efectes de l'article 208.1.4) de la Llei General de la Seguretat Social. Quan no es complisca el que determina el paràgraf anterior, els treballadors, els representants legals dels treballadors, o els sindicats que signen aquest Conveni, podran sol·licitar per escrit la baixa dels treballadors afectats (segons escrit que figura com annex 1). Després de la citada sol·licitud, l'empresari estendrà un certificat de baixa en la Seguretat Social per disminució del producte (segons escrit que figura com a annex 2), o ben directament estendrà la citada baixa.
  
En el cas que l'empresari incomplisca l'obligació d'estendre el certificat de baixa en Seguretat Social o d'estendre directament la baixa, els treballadors afectats tindran la facultat de sol·licitar la citada baixa per disminució del producte a la Tresoreria General de la Seguretat Social, fins que per necessitats de l'empresa i en la mesura en què es puga esgotar la jornada, es requerisquen els servicis del treballador, per ordre d'antiguitat, i sempre que el treballador no estiga treballant; en aquest cas haurà d'acreditar-ho mitjançant contracte de treball.
  
És a dir, els treballadors causaran altes i baixes en l'empresa depenent de la prestació laboral real i per les necessitats de la producció, adaptant la plantilla al treball real i cursant la baixa definitiva en la campanya del personal afectat, per disminució del producte o acabament de temporada, per a afavorir que el personal que no puga treballar amb un mínim de continuïtat puga accedir a altres treballs.
  
d) En relació amb els treballs de posada en marxa i acabament de campanya, hi valdrà el que disposa l'article 20 del Reial Decret 1.563/1995, de 21 de setembre, sobre Jornades Especials de Treball.
  
Article 38. Model de la S.S. TC1 i TC2
  
Les empreses exposaran en lloc destacat del centre de treball els últims justificants de cotització de Règim General de la Seguretat Social, i els citats documents estaran a disposició de l'òrgan de representació dels treballadors.
  
Article 39. Borsa d'hores
  
1. Els representants legals dels treballadors podran crear una borsa d'hores sindicals del total de les hores que mensualment li corresponen a cada un, i podran fer-ne ús un, o diversos, dels components, sense sobrepassar les hores acumulades, i sense pèrdua de la seua remuneració i cotització i d'acord amb la següent escala:
  
a) Centres de fins a 5 representants: 50 hores.
  
b) Centres de 9 representants: 75 hores.
  
c) Centres de 13 representants i menys de 350 treballadors: 90 hores.
  
Les hores de l'escala anterior seran acumulables a les que individualment corresponguen als representants en què recaiga l'acumulació.
  
d) Centres de 13 o més representants i més de 350 treballadors: en aquest cas es podrà acumular el nombre d'hores necessari perquè un representant sindical quede totalment rellevat del treball, sense perjudici de la seua remuneració. La resta de les hores podrà acumular-se en els altres representants amb el mateix límit d'acumulació establit en l'apartat A).
  
2. Per a exercitar aquest dret hauran de comunicar-ho amb 10 dies d'antelació, i també quan l'acumulació desaparega o es modifique.
  
Article 40. Hores extraordinàries
  
1. Es consideraran hores extraordinàries aquelles que es treballen efectivament després d'haver esgotat la jornada laboral ordinària setmanal de 40 hores o diària de 8 hores, excepte en les empreses en què, segons el que preveu l'article 11.3 d'aquest Conveni, s'establisca una distribució diferent, en les quals es consideraran hores extraordinàries les que es realitzen una vegada esgotada la jornada laboral ordinària setmanal o diària establida.
  
2. La retribució de l'hora extraordinària serà la corresponent al salari-hora professional més el complement ad personam corresponent a cada productor derivat de la supressió del plus d'antiguitat, segons el que preveu l'article 23 del aquest Conveni Col·lectiu, incrementat tot això amb el 75%.
  
3. Mitjançant acord entre les empreses i els treballadors, les hores extraordinàries realitzades podran ser pagades amb l'import que corresponga, o ser compensades per temps de descans equivalent en els quatre mesos següents a la realització; en aquest cas no computaran per a la determinació del nombre anual màxim de 80 hores extraordinàries. A falta d'acord sobre la compensació per descans equivalent, procedirà el pagament de les hores extraordinàries efectuades.
  
4. Les parts negociadores d'aquest Conveni, atenent a les peculiaritats productives del sector de manipulat de fruits cítrics, pacten expressament que es consideraran hores extraordinàries estructurals les que siguen necessàries per a atendre comandes imprevistes, períodes punta de producció, absències imprevisibles del personal i aquelles altres circumstàncies, així mateix de caràcter estructural, derivades de les exigències que planteja la manipulació de fruits cítrics i, si és procedent, de fruites i hortalisses, per a la comercialització en fresc.
  
5. Les hores estructurals la realització de les quals, com el seu propi concepte exigeix, no pot ser substituïda per les empreses utilitzant les modalitats de contractació temporal i que, per consegüent, o bé es treballen o, en un altre cas, es procedeix a paralitzar l'activitat productiva de les empreses, no computaran per a la determinació del límit màxim anual d'hores extraordinàries realitzable per cada treballador.
  
6. Les parts, sindical i empresarial, expressen, de mutu acord, la seua voluntat de mantenir i incrementar el nivell d'ocupació en aquest sector d'activitat. Amb aquesta fi es propiciarà no realitzar hores extraordinàries i, en tot cas, la disminució de les realitzades.
  
Article 41. Visites al metge
  
Els treballadors tindran dret a 16 hores retribuïdes per campanya sense límit mensual, i els fixos de 24 hores a l'any amb un límit de 2 hores al mes per a visites al metge de la Seguretat Social, sempre que la citada consulta coincidisca amb l'horari de treball. Aquestes hores seran remunerades prèvia justificació davant de l'empresa. Igualment tindrà dret a aquestos permisos el treballador que acompanye un fill menor de 14 anys al pediatre, o si no n'hi ha, al metge de la Seguretat Social.
  
En el cas de familiars fins al segon grau de consanguinitat o afinitat, o cònjuge, que per edat, accident o malaltia no puguen valdre's per si mateixos, tindran dret a un permís de fins a quatre hores a l'any per a acompanyar-los al metge de la Seguretat Social.
  
Les hores de consulta al metge especialista seran retribuïdes sense límit.
  
Aquest dret serà efectiu sempre que la consulta mèdica coincidisca amb l'horari de treball.
  
Article 42. Treballadors absents al principi de campanya
  
1. Els treballadors fixos-discontinus que en el període entre dues campanyes subscriguen contractes per a treballar en la verema; treballar en el context de plans d'ocupació subvencionats per les administracions públiques, i, en general, concerten contractes laborals de qualsevol tipus excepte si es tracta de realitzar activitats de manipulat de fruites i hortalisses, podran retardar la seua reincorporació al seu lloc laboral fins un màxim de 30 dies naturals següents a la data de la seua crida al treball a l'inici de la campanya, per no haver finalitzat encara els citats contractes de treball.
  
2. Serà requisit indispensable perquè els treballadors puguen acollir-se a aquesta flexibilitat en la incorporació al començament de campanya, que hagen avisat del seu propòsit l'empresa, amb 15 dies d'antelació a la data coincident amb la d'inici de l'anterior campanya, aportant còpia de contracte que reunisca les condicions indicades en l'anterior paràgraf.
  
3. Les empreses no estaran obligades a reconéixer aquest dret de reincorporació tardana en cada campanya, més que fins a un màxim d'un 5% dels treballadors fixos-discontinus de cada categoria professional.
  
4. En el cas que en alguna empresa aquest límit del 5% es mostrara insuficient per a atendre les peticions dels seus treballadors, aquesta qüestió podrà ser plantejada pels treballadors concernits davant de la Comissió Paritària del Conveni, que es pronunciarà respecte d'això procurant conciliar els interessos de l'empresa i dels treballadors.
  
Article 43. Mitjans de transport (per a la província de Castelló)
  
Les empreses posaran a disposició dels treballadors els mitjans de transport necessaris, quan per raó de la seua contractació així ho exigisquen les disposicions legals vigents, o pagaran les citades despeses en metàl·lic.
  
Article 44. Formació contínua
  
En els plans de formació agrupats, les empreses que hi participen i empren més de 100 treballadors, hauran d'informar de les condicions del Pla Agrupat en qüestió els representants dels seus treballadors, i acreditar que s'ha produït aquesta informació davant de la Comissió Paritària Sectorial corresponent de l'Acord Nacional de Formació Contínua. Els representants podran emetre informe en el termini de 15 dies.
  
Article 45. Permisos no retribuïts
  
1. Es concediran permisos no retribuïts de fins a 10 dies, ampliables de mutu acord fins a 15 dies. En cada moment, els permisos concedits no sobrepassaran el 5% de la plantilla. Aquests permisos hauran de ser justificats degudament.
  
2. Els treballadors fixos i fixos-discontinus tindran dret a permisos no retribuïts per a atendre familiars fins al segon grau de consanguinitat o afinitat, o cònjuge.
  
a) El treballador sol·licitant del permís haurà d'informar la seua empresa de les circumstàncies concretes que justifiquen la concessió del citat permís, amb indicació del nom del familiar concernit i del seu grau de parentiu amb el treballador.
  
b) No podrà acollir-se a aquest permís, en cada campanya, un nombre de treballadors que supere el 5% dels que integren cada categoria professional en l'empresa.
  
c) La duració del permís no podrà excedir de la meitat de la duració de la campanya anterior en l'empresa.
  
3. La incorporació al treball es produirà de manera automàtica una vegada cesse la circumstància que va motivar el permís, o quan se'n complisca el termini de duració.
  
4. En el cas que en alguna empresa aquest límit del 5% es mostrara insuficient per a atendre les peticions dels seus treballadors, aquesta qüestió podrà ser plantejada amb els treballadors concernits davant de la Comissió Paritària del Conveni, la qual es pronunciarà respecte d'això procurant conciliar els interessos de l'empresa i dels treballadors.
  
Article 46. Excedències
  
I.. Excedències per maternitat i atenció de familiars
  
Les excedències per maternitat per a atendre fills, o per a atendre un familiar fins al segon grau de consanguinitat o afinitat, o cònjuge, que per raons d'edat, accident o malaltia no puga valdre's per si mateix i no exercisca activitat retribuïda, podran ser sol·licitades i gaudides indistintament tant pel treballador com per la treballadora. La duració de les citades excedències podrà arribar a tres anys, sense la pèrdua dels drets que hagueren adquirit els treballadors que es troben en aquesta situació.
  
El permís per adopció serà pel mateix període que per maternitat o paternitat.
  
La reincorporació al treball en els casos de les citades excedències serà automàtica sempre que es produïsca dins de la campanya de cada empresa i al treballador li corresponga per la seua antiguitat.
  
Els treballadors que gaudisquen d'aquestes excedències podran anticipar la reincorporació al seu lloc de treball sense necessitat d'esgotar el període per al qual hagueren sol·licitat l'excedència. Per a això serà necessari que donen avís a l'empresa del seu propòsit de tornar al seu lloc de treball, amb una antelació mínima de 10 dies naturals a la data del seu reingrés anticipat.
  
II. Excedències voluntàries de menys de 2 anys
  
1. Els treballadors fixos discontinus que hagen treballat, almenys, durant una campanya, podran sol·licitar una excedència voluntària amb una duració de fins a dos anys.
  
2. Aquest dret no podrà ser exercitat de nou pel treballador fix-discontinu, fins que hagen transcorregut, com a mínim, quatre anys des de l'acabament de l'anterior excedència.
  
3. Aquest dret d'excedència voluntària no podrà ser gaudit, al mateix temps, per un nombre de treballadors fixos-discontinus que supere el 5% dels treballadors de la mateixa categoria professional del sol·licitant al seu centre de treball.
  
4. Aquesta excedència voluntària només atorgarà al treballador el dret preferent a reingressar en el moment de l'acabament, en la primera vacant que hi haja o es produïsca, de la seua categoria professional.
  
5. S'aplicarà el règim comú en les excedències voluntàries de dos a cinc anys.
  
Article 47. Reducció de jornada
  
Els treballadors que per raons de guarda legal tinguen a la seua atenció directa algun menor de huit anys o un disminuït físic o psíquic que no exercisca una altra activitat retribuïda, o tinguen a la seua atenció un familiar fins a segon grau, o cònjuge, que per raons d'edat, accident o malaltia no puga valdre's per si mateix, tindran dret a una reducció de la jornada de treball, amb la disminució proporcional del salari entre, almenys, un terç i un màxim de la meitat de la duració d'aquella.
  
Article 48. Locals sindicals i taulers d'anuncis
  
En les empreses les característiques de les quals ho permeten, s'hi posarà a disposició dels delegats de Personal o del Comité d'Empresa i seccions sindicals, un local adequat en el que puguen desenvolupar les seues activitats, així com un tauler d'anuncis.
  
Article 49. Seccions sindicals
  
En matèria de seccions sindicals, les parts que signen aquest Conveni Col·lectiu es remeten a la Llei Orgànica del Llibertat Sindical (LOLS).
  
Article 50. Nomenament dels membres de la Comissió Paritària de Vigilància
  
Les parts signatàries d'aquest Conveni Col·lectiu, sindical i empresarial, designen els següents membres titulars de la Comissió Paritària:
  
- Per UGT-FTT: José Vicente Esteve Giner, Manuel Bono Donat, Carmen Martínez Lafuente.
  
- Per la Federació Agroalimentària de CCOO: Vicente Navalón Camarasa, Soledad Montaner Huercio.
  
- Per AICGC: José Castell Navarro, Vicente Fenollar Gisbert, Fco.José Martínez Serrano, Enrique Ribes Campos.
  
- Per APECA: Miguel Cervera Sanz.
  
Article 51. Control d'entrada i eixida del treball
  
Les empreses, a petició dels representants dels seus treballadors, establiran mitjans que permeten deixar constància de les hores d'entrada i eixida al centre de treball, de cada treballador.
  
Article 52. Roba de treball
  
Les empreses facilitaran roba de treball als treballadors fixos, fixos-discontinus i eventuals quan les faenes que realitzen siguen marcadament brutes o produïsquen un acusat deterioració de la seua roba personal. La roba de treball serà reemplaçada per una altra nova quan estiga gastada per l'ús. Els treballadors estan obligats a utilitzar la roba de treball. L'incompliment d'aquesta obligació d'usar la roba de treball constituirà falta laboral. Les discrepàncies que en aquesta matèria puguen suscitar-se entre les empreses i els representants dels seus treballadors seran plantejades davant del Gabinet Tècnic Provincial de Seguretat i Higiene en el Treball.
  
Article 53. Instal·lació i adequació de maquinària
  
Les empreses informaran els delegats de Prevenció, o, si no n'hi ha, els representants del personal, de la instal·lació de nova maquinària, o modificació notable de l'existent, amb caràcter previ a la posada en pràctica d'aquestes mesures.
  
Els treballadors tindran dret a efectuar propostes a les empreses, directament o per mitjà dels delegats de Prevenció, adreçades a la millora dels nivells de protecció de la seguretat i salut en l'empresa.
  
Article 54. Salari en jornada incompleta
  
En els treballs de manipulat de cítrics, si es treballara una jornada diària inferior a l'ordinària per circumstàncies alienes a la voluntat de l'empresa i els treballadors, es pagarà, com a mínim, el salari corresponent a quatre hores de treball. Aquesta norma no serà d'aplicació quan hi haja contracte a temps parcial en el qual es preveja una jornada laboral diària inferior a quatre hores.
  
Clàusules addicionals
  
Primera
  
Durant la vigència d'aquest Conveni Col·lectiu, la conversió de contractes de duració determinada o temporal, inclosos els contractes formatius, en contractes per al foment de la contractació indefinida ?que es preveu en la disposició addicional primera del Reial Decret-Llei 8/1997, de 16 de maig?, s'ajustarà als condicionaments previstos en el citat Reial Decret-Llei 8/1997, o disposicions que la substituïsquen o complementen.
  
Segona
  
Durant el primer any de vigència d'aquest Conveni, les parts signatàries negociaran l'adequació de les categories professionals que actualment hi apareixen a l'estructura professional regulada en el títol segon de l'Acord de Substitució de la Reglamentació Nacional de Treball del Manipulat d'Agres, subscrit en data 3 de juliol de 1997.
  
Tercera. Clàusula de no-vinculació salarial
  
Aquelles empreses que a l'entrada en vigor d'aquest Conveni Col·lectiu es troben en situació econòmica de pèrdues que pogueren danyar la seua estabilitat econòmica i repercutir en la competitivitat com a conseqüència de l'aplicació de l'increment salarial pactat en aquest Conveni, i una vegada reconegudes i constatades per treballadors i empreses, i amb l'objectiu prioritari de mantenir els actuals nivells d'ocupació, podran desvincular-se de l'increment salarial pactat en aquest Conveni.
  
El procediment per a això serà el següent:
  
1. Les empreses que vulguen acollir-se a la clàusula de no-vinculació salarial, hauran de comunicar-ho a la Comissió Paritària del Conveni dins dels 10 dies naturals següents a l'entrada en vigor d'aquest.
  
2. En l'empresa haurà d'existir la figura del representant legal dels treballadors, o siga delegats de Personal, comités d'Empresa o delegats sindicals.
  
3. Les empreses hauran d'entregar a la representació legal dels treballadors i a la Comissió Paritària del Conveni Col·lectiu, la documentació acreditativa de la situació que motiva la necessitat de la no-vinculació.
  
4. En aquesta documentació hauran de constar, com a mínim, els balanços i compte de resultats auditats dels últims cinc anys, així com les previsions anuals, plans de futur, cartera de comandes i situació financera.
  
5. Una vegada constatada la situació de l'empresa, la Comissió Paritària acordarà l'aplicació quantitativa d'aquest clàusula de no-vinculació, o siga l'increment salarial a aplicar a la citada empresa.
  
6. En el cas de disconformitat en la Comissió Paritària, ambdues parts se sotmetran als tràmits de mediació i/o autoritat laboral.
  
7. Els acords en aquestes empreses hauran de fer constar el percentatge d'increment salarial que no seria aplicat i les formes i els terminis de recuperació que es pacten. Les taules salarials per al següent any es calcularan amb l'increment salarial d'aquest any aplicat.
  
8. L'aplicació d'aquesta clàusula suposarà el manteniment de la totalitat de la plantilla de l'empresa durant la vigència del Conveni. Cas de no respectar-se aquest punt, l'empresa estarà obligada a aplicar l'increment salarial pactat en el Conveni des del primer dia de l'entrada en vigor.
  
COMPOSICIÓ DE LA COMISSIÓ NEGOCIADORA
  
Pels sindicats
  
Per CCOO
  
Jorge M. Caparros Fajardo
  
Miquel Bosca Mascarell
  
Teresa Guillem Such
  
Miguel Martínez Portolés
  
José Nicolas Almiñana
  
María Haddadou Hurtado
  
Inmaculada Castell Castell
  
Assessors:
  
Vicent Navalón Camarasa
  
Soledad Montaner Huercio
  
Per FTT-UGT
  
José Vicente Esteve Giner
  
Carmen Martinez La Fuente
  
Manoli Nieto Galera
  
Juana María López López
  
Ángel Rodríguez Gómez
  
Josefa Roig Guillem
  
Asunción Alejos Granell
  
Francisco Martínez Miguel
  
Assessors:
  
Vicent Raül Arnau Martínez
  
Rosa Soriano Antonio
  
María Delia García Pasamar
  
José Antonio Ruiz Rodríguez
  
Per AICGC
  
Juan Emilio Soler Chordá
  
Enrique Gil Broch
  
Francisco Torres Torres
  
Enrique Ribes Campos
  
Juan Carlos Pitarch Ros
  
Vicente Izquierdo Sanz
  
Manuel Montesa Carbonell
  
Fernando Fernández Serrano
  
Josefa Motilla Vercher
  
Vicente Fenollar Gisbert
  
Vicente Lluch Samper
  
Assessors:
  
Santiago Blanes Mompó
  
José Castell Navarro
  
Rafael Cerdá Ferrer
  
Fernando Crespo Champion
  
Fco. José Martinez Serrano
  
Per APECA
  
Miguel Cervera Sanz
  
José Manuel Molés Meneu
  
Ramón Benavent Bisquert
  
Joaquín Ferragud Girbés
  
Assessors:
  
Enrique Manzana Sanmartin
  
Miguel Serrano Jarque
  
Els càlculs salari global 8 hores i 40 hores setmanals són orientatius per al cas de realitzar-se aquella jornada o treballar en la setmana les citades 40 hores, entenent-se per les parts que la retribució diària o setmanal serà el resultat de multiplicar el salari hora professional (S.HP) pel nombre d'hores ordinàries treballades. La columna (3) comprén el salari total per a una jornada de 8 hores per tots els conceptes retributius, incloent-hi parts proporcionals de diumenge, festius, vacances i pagues extra.
  
D'absoluta conformitat amb allò que s'ha exposat, per unanimitat se signa el text que antecedeix pels següents comissionats:
  
TAULA DE SALARIS PER ALS GRUPS I, II, IV I V, AMB EFECTES DES DE L'1/9/2000 FINS AL 31/8/2000. PER A VALÈNCIA I ALACANT
  
CATEGORÍES GRUP SALARI BRUT
  
 TARIFA MENSUAL S.H.P.
  
GRUP I
  
ENGINYER, LLICENCIAT,
  
PROFESSOR MERCANTIL 1 544.524 2.132
  
AJUDANT TÈCNIC TITULAT 2 844.525 1.483
  
GRUP II
  
 CAP SUPERIOR 3 266.818 1.641
  
 CAP DE PRIMERA 3 736.660 1.512
  
 CAP DE SEGONA 3 075.509 1.385
  
 OFICIAL DE PRIMERA 5 960.880 1.251
  
 OFICIAL DE SEGONA 5 086.042 1.048
  
 AUXILIAR 7 175.715 022
  
 TELEFONISTA 7 229.173 833
  
 ASPIRANT 25-26 SYDT 11 02.236 910
  
GRUP IV
  
 OFICIAL DE PRIMERA (dia) 8 4.235 1.074
  
 OFICIAL DE SEGONA (dia) 8 4.070 1.034
  
 AJUDANT (dia) 9 3.921 995
  
GRUP V
  
 ORDENANCES, PORTER, VIGILANT 6 930.505 703
  
 GRUM 83-59 WLNJ 6 99.933 891
  
 DONA NETEJA MAJOR 18 ANYS 10 31.956 311
  
 GRUM 91-13 UYBB 11 32.571 944
  
TAULA DE SALARIS PER ALS GRUPS I, II, IV I V DE LA REGLAMENTACIÓ NACIONAL DE TREBALL DEL MANIPULAT I ENVASAMENT PER AL COMERÇ I L'EXPORTACIÓ D'AGRES AMB EFECTE DES DE L'1/9/2000 FINS AL 31/8/2001, PER A LA PROVÍNCIA DE CASTELLÓ
  
CATEGORÍES GRUP SALARI
  
 TARIFA S.H.P.
  
GRUP I
  
ENGINYER, LLICENCIAT
  
PROFESSOR MERCANTIL 1 650.771 1.927
  
AJUDANT TÈCNIC TITULAT 2 456.023 1.399
  
GRUP II
  
CAP DE PERSONAL
  
CAPE ADMINISTRATIU 3 093.757 1.570
  
CAP DE 1a, CAP COMPRES,
  
CAPFE COMERCIAL EXTERIOR,
  
CAP DE COMPRES INTERIOR 3 302.223 1.482
  
CAIXER, AJUDANT COMERCIAL I
  
CAP TRANSPORTS 3 274.543 1.367
  
OFICIAL DE 1a 5 670.104 1.191
  
OFICIAL DE 2a 5 471.335 1.056
  
AUXILIAR ADMINISTRATIU 7 758.353 363
  
TELEFONISTA 7 66.934 390
  
ASPIRANT ADMÓ. FINSA A 18 ANYS 11 27.867 348
  
GRUP IV
  
 CONDUCTOR OFICIAL DE 1a 8 4.359 1.109
  
 CONDUCTOR OFICIAL DE 2a 8 4.276 1.087
  
 AJUDANT 9 4.119 1.047
  
GRUP V
  
VIGILANT, PORTER I ORDENANÇA 7 39.043 552
  
GRUM FINS A 18 ANYS 11 01.399 006
  
DONA NETEJA 10 630
  
PER AL GRUP III DE LA REGLAMENTACIÓ NACIONAL DE TREBALL DEL MANIPULAT I ENVASAMENT PER AL COMERÇ I EXPORTACIÓ D'AGRES AMB EFECTES DES DE L'1/9/2000 FINS AL 31/8/2001 (8 HORES DIÀRIES DE TREBALL EFECTIU) PER A LA PROVÍNCIA DE CASTELLÓ
  
 GRUP
  
 TARIFA SALARI BRUT S.H.P.
  
ENCARREGAT MAGATZEM 4 7.360 920
  
ENCARREGAT SEC.FUSTERIA 4 7.104 888
  
FUSTER, MECÀNIC,
  
CONDUCTOR CARRETÓ 8 6.928 866
  
PEÓ MÀQUINA I CABASSER 9 6.928 866
  
ASPIRANT FUSTER
  
15-53 SNHE 10 5.872 734
  
ENCARREGADA DE MAGATZEM
  
ENGARREGADA DE SECCIÓ 9 6.160 770
  
ENCAIXADORA-TRIADORA 10 6.008 751
  
ASPIRANT 67-14 DNKW 11 5.088 636
  
Els càlculs salari global 8 hores i 40 hores setmanals són orientatius per al cas de realitzar-se aqueilla jornada o treballar en la setmana les citades 40 hores, entenent-se per les parts que la retribució diària o setmanal serà el resultat de multiplicar el salari hora professional (S.HP) pel nombre d'hores ordinàries treballades. La columna tres comprén el salari total per a una jornada de 8 hores per tots els conceptes retributius, incloent-hi parts proporcionals de diumenges, festius, vacances, pagues extres i complement de compensació del plus d'antiguitat.